Source: https://beta.e-justice.europa.eu/354/HU/small_claims?FINLAND&action=printMS&member=1
Timestamp: 2019-11-22 12:05:52
Document Index: 15407859

Matched Legal Cases: ['Bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A kis értékű követelések európai eljárásában történő ítélethozatalra a Helsinki Kerületi Bíróság (Helsingin käräjäoikeus) rendelkezik hatáskörrel.
A Kerületi Bíróság finn és svéd nyelvű elérhetőségei megtalálhatók az Igazságügyi Minisztérium által fenntartott honlapon, a www.oikeus.fi internetcímen.
A rendelet 4. cikkének (1) bekezdésében említett keresetlevél közvetlenül megküldhető Helsinki Kerületi Bíróság Hivatala számára – az elektronikus szolgáltatásokról és az elektronikus hírközlésről (közszektor) szóló 13/2003. sz. törvény rendelkezéseinek megfelelően – postai úton, faxon, illetve e-mailben.
A Finn Versenyügyi és Fogyasztóvédelmi Hatóság (Kilpailu- ja kuluttajavirasto) részeként a finnországi Európai Fogyasztói Központ (Euroopan kuluttajakeskus Suomessa) segítséget és általános tájékoztatást nyújt a kis értékű követelések európai eljárásának alkalmazási köréről, valamint általános tájékoztatást nyújt arról, hogy a kis értékű követelések európai eljárásában mely bíróságok rendelkeznek hatáskörrel az ítélethozatalra.
Finnországban a felek állami forrásból származó támogatást kaphatnak a költségmentességről szóló törvényben 257/2002 foglalt feltételek szerint. A törvény megfelel a határon átnyúló vonatkozású jogviták esetén az igazságszolgáltatáshoz való hozzáférés megkönnyítése érdekében az ilyen ügyekben alkalmazandó költségmentességre vonatkozó közös minimumszabályok megállapításáról szóló 2003/8/EK tanácsi irányelv követelményeinek.
Finnországban az eljárásra a büntetőeljárási törvény hivatalos felszólítások kézbesítésére vonatkozó 11 fejezetének hatálya alá, valamint a közszektorban az elektronikus szolgáltatásokról és az elektronikus hírközlésről szóló 13/2003. sz. törvény hatálya alá tartozik.
A bírósági eljárásról szóló törvény 11 fejezete 3 szakasza 3 bekezdésének megfelelően az eljárási iratokat a címzett által meghatározott módon elektronikus üzenetként is el lehet küldeni. A fél a bírósági eljárás során keletkező iratok kézbesítése céljából elektronikus kézbesítési címet is megadhat a bíróságnak.
Az átvételi elismervényt elektronikus üzenetként is el lehet küldeni a bíróságnak, például e-mail csatolmányaként.
A bírósági eljárások során a gyakorlatban használt elektronikus kommunikációs eszközök az e-mail és a fax.
Az elektronikus szolgáltatás vagy kommunikáció elfogadása jogilag nem kötelező.
A finn jog nem tartalmaz különös eljárási szabályt az elektronikus eszközök használatának előzetes elfogadására.
A bírósági illetékekről szóló 1455/2015. sz. törvény 2. szakaszának (2) bekezdésével összhangban a kis értékű követelések európai eljárásának bevezetéséről szóló 861/2007/EK európai parlamenti és tanácsi rendeletben meghatározott, a kerületi bíróságon peres eljárásként folytatott eljárás illetéke 86 EUR.
Fellebbezési eljárás esetén a bírósági illetékekről szóló törvény által a nemzeti eljárások tekintetében meghatározott illeték fizetendő.
Finnországban a bírósági illetéket az eljárás befejeződése után kell megfizetni. Főszabály szerint a számlát, azaz az illeték befizetésére szolgáló átutalási formanyomtatványt megküldik az illetékfizetésre köteles félnek.
A kis értékű követelések európai eljárásában hozott ítélettel szemben fellebbezés nyújtható be a Helsinki Fellebbviteli Bírósághoz (Helsingin hovioikeus), a bírósági eljárásról szóló törvény 25. és 25a. fejezetének (Fellebbezés a fellebbviteli bírósághoz a kerületi bíróság határozataival szemben) rendelkezései szerint.
A bírósági eljárásról szóló törvény 25. fejezetének 5. szakasza szerint, az a fél, amely a kerületi bíróság határozatával szemben jogorvoslattal kíván élni – meghallgatáshoz való jogának elvesztése terhe mellett –, köteles kinyilvánítani fellebbezési szándékát. A kerületi bíróság határozatának a fél számára történő átadása vagy rendelkezésre bocsátása napjától számított hét napon belül ki kell tölteni a fellebbezési szándéknyilatkozatot.
A bírósági eljárásról szóló törvény 25. fejezetének 11. szakasza szerint, amennyiben kitöltötték és jóváhagyták a fellebbezési szándéknyilatkozatot, az érintett fél kézhez kapja a kerületi bíróság határozatának másolatához csatolt jogorvoslati tájékoztatást. A fellebbezés benyújtásának határideje a kerületi bíróság határozatának a fél számára történő átadása vagy rendelkezésre bocsátása napjától számított 30 nap (a bírósági eljárásról szóló törvény 25. fejezetének 12. szakasza). A félnek legkésőbb a fellebbezés benyújtására vonatkozó határidő utolsó napján a munkaidő végéig kell benyújtania fellebbezés iránti kérelmet a kerületi bíróság hivatalához. Az elkésett fellebbezést elfogadhatatlannak nyilvánítják.
A kerületi bíróság határozatával szemben benyújtott fellebbezés esetén a bírósági eljárásról szóló törvény 25a. fejezete értelmében a fellebbviteli bíróságnak engedélyeznie kell az ügy további vizsgálatát.
A bírósági eljárásról szóló törvény 30. fejezete rendelkezéseinek megfelelően a fellebbviteli bíróság határozata elleni fellebbezést a Legfelsőbb Bírósághoz (korkein oikeus) kell benyújtani. A fellebbezés engedélyezésének kérelmezésére és a fellebbezés benyújtására rendelkezésre álló határidő a fellebbviteli bíróság határozatának a felek számára történő kézbesítésétől számított 60 nap. A Legfelsőbb Bírósághoz intézett fellebbezési engedély iránti kérelmet az ítéletet hozott fellebbviteli bíróság hivatalához kell benyújtani.
A nemzeti jogszabályok jelenleg kidolgozás alatt állnak.
Finn, svéd és angol.
Finnországban a bírósági végrehajtó (ulosottomies) a kis értékű követelések eljárásában hozott ítéletek végrehajtására hatáskörrel rendelkező hatóság. A végrehajtás megindítását a végrehajtásról szóló 705/2007. sz. törvény 3. fejezete szabályozza. Az alperes tartózkodási vagy lakóhelye szerinti bírósági végrehajtó, illetve egyéb helyi végrehajtó hatóság jogosult eljárni. A bírósági végrehajtó hatásköre a 23. cikke alkalmazására is kiterjed. Az e cikkben említett intézkedésekről a kerületi végrehajtó (kihlakunnanvouti) dönt.
Utolsó frissítés: 12/12/2018